Official Journal L 240 , 26/09/2003 P. 0008 - 0009



KOMISJONI MÄÄRUS (EÜ) nr 1686/2003, 25. september 2003, millega muudetakse nõukogu määruse (EÜ) nr 2501/2001, millega kohaldatakse üldiste tariifsete soodustuste kava ajavahemikus 1. jaanuar 2002 - 31. detsember 2004, lisasid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 2001. aasta määrust (EÜ) nr 2501/2001, millega kohaldatakse üldiste tariifsete soodustuste kava ajavahemikus 1. jaanuar 2002 - 31. detsember 2004,1 viimati muudetud määrusega (EÜ) nr 814/2003,2 eriti selle artiklit 35, ning arvestades järgmist: (1) Määruse (EÜ) nr 2501/2001 artikliga 35 nähakse ette kord määruse lisade ajakohastamiseks, et võtta arvesse kaupade koondnomenklatuuri või riikide või territooriumide rahvusvahelise staatuse või liigituse muudatusi. (2) Komisjoni 4. oktoobri 2002. aasta määrus (EÜ) nr 1779/2002 (maade ja territooriumide nomenklatuuri kohta ühenduse väliskaubandusstatistika ja liikmesriikidevahelise kaubandusstatistika tarvis)3 sisaldab andmeid, mis mõjutavad määruse (EÜ) nr 2501/2001 I lisa nimekirja. Komisjoni 1. augusti 2002. aasta määrus (EÜ) nr 1832/2002, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta)4 I lisa, sisaldab andmeid, mis mõjutavad määruse (EÜ) nr 2501/2001 IV lisa nimekirja. Need määrused jõustusid 1. jaanuaril 2003. (3) Seepärast tuleks vastavalt muuta määruse (EÜ) nr 2501/2001 I ja IV lisa; muudatused peaksid jõustuma 1. jaanuarist 2003. (4) Käesoleva määrusega ettenähtud meetmed on kooskõlas üldiste tariifsete soodustuste komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2501/2001 I ja IV lisa muudetakse käesoleva määruse lisa kohaselt. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. september 2003 Komisjoni nimel komisjoni liige Pascal LAMY 1 EÜT L 346, 31.12.2001, lk 1. 2 ELT L 116, 13.5.2003, lk 1. 3 EÜT L 269, 5.10.2002, lk 6. 4 EÜT L 290, 28.10.2002, lk 1. LISA I lisa lehekülje 17 esimeses veerus: asendatakse Ida-Timori kood: "TP" koodiga: "TL". IV lisa lehekülje 23 esimeses veerus ja sellele vastavas kirjelduses: asendatakse "0302 11 90 Muud forellid" järgmise tekstiga: "0302 11 20 0303 11 80 Muud kui liikidesse Oncorhynchus apache ja Oncorhynchus chrysogaster kuuluvad forellid"; IV lisa lehekülje 24 esimeses veerus ja sellele vastavas kirjelduses: asendatakse "0303 21 90 Muud forellid" järgmise tekstiga: "0303 21 20 0303 21 80 Muud kui liikidesse Oncorhynchus apache ja Oncorhynchus chrysogaster kuuluvad forellid"; IV lisa lehekülje 24 esimeses veerus: asendatakse number "0304 10 11" numbritega: "0304 10 15 0304 10 17"; IV lisa lehekülje 25 esimeses veerus: asendatakse number "0304 20 11" numbritega: "0304 20 15 0304 20 17"; IV lisa lehekülje 33 esimeses veerus ja sellele vastavas kirjelduses: asendatakse "1209 91 Köögiviljaseemned" järgmise tekstiga: "ex 1209 91 Muude kui koodi 1209 91 30 alla kuuluvate saaduste köögiviljaseemned"; IV lisa lehekülje 33 esimeses veerus ja sellele vastava kirjelduse G ja D veerus: Lisatakse pärast koodi "ex 1209 91" järgmine tekst: "1209 91 30 söögipeediseemned (Beta vulgaris var. conditiva)", G veergu "S" ja D veergu "X"; IV lisa lehekülje 41 esimeses veerus: jäetakse välja number "2309 90 93" ja sellele vastav kirjeldus; IV lisa lehekülje 41 esimeses veerus: asendatakse numbrid "2309 90 95 2309 90 97" järgmiste numbritega: "2309 90 95 2309 90 99".